Investment
మార్కెట్ల నుంచి తగ్గుతున్న పెట్టుబడులు
ముంబై, డిసెంబరు 15: పెట్టుబడులకు భారత్‌ స్వర్గ ధామం అన్న విదేశీ ఇన్వెస్టర్ల భావన రానురాను మసక బారుతోంది. ఈ కేలండర్‌ సంవత్సరంలో ఇప్పటివరకూ విదేశీ పోర్టుఫోలియో ఇన్వెస్టర్లు 200 కోట్ల డాలర్ల పెట్టు బడులు వెనక్కి తీసుకున్నట్లు తేలింది. గడచిన ఎనిమిది సంవత్సరాలతో పోలిస్తే అధ్వాన్నంగా ఉంది. ఎక్కువగా డెట్‌ రంగంలోనే పెట్టుబడులకు విఘాతం కలిగింది. ఇటీవలి సంవత్సరాల్లో విదేశీనిధులు మార్కెట్‌ పరిస్థితులను బేరీజువేసుకుని ఎక్కువశాతం తగ్గించివేసారు. నిపుణుల అంచనాల ప్రకారంచూస్తే 2017 రెండో అర్ధసంవ త్సరంలో కూడా మరింత అమ్మకాల ఒత్తిళ్లు ఉంటాయని అంచనా. డెట్‌ రంగంనుంచి ఇన్వెస్టర్లు పెట్టుబడులు ఈ ఏడాది 43 వేల కోట్లుగా ఉన్నాయి. ఆర్థిక సంవత్సరం లేదా కేలండర్‌ సంవత్సరం ముగియడానికి కొద్దిరోజులు మాత్రమే మిలిగి ఉన్న తరునంలో నికరంగా 30వేల కోట్లు నిధులు ఈక్విటీ మార్కె ట్‌కు వచ్చాయని అంచనా.
ఇన్వెస్టర్లు ఎక్కువగా 41,215 కోట్ల రూపాయలు 2008లో మాత్రమే మార్కె ట్ల నుంచి వెనక్కి తీసుకున్నారు. ఆ ఏడాది అంతర్జాతీయ ఆర్థిక మాంద్యం ఎక్కువ నెలకొన్న సంగతి తెలిసిందే. అత్యధికంగా విదేశీ పోర్టుఫోలియో పెట్టుబడుల్లోనే వెనక్కిపోయాయని, ప్రత్యేకించి డెట్‌రంగంలో మరింతగా ఉన్నాయని జియోజిత్‌ బిఎన్‌పి పరిభాస్‌ ముఖ్య పెట్టు బడుల వ్యూహకర్త వికె విజ§్‌ుకుమార్‌ వెల్లడించారు.
5నాన్స్‌డాట్‌కామ్‌ సిఇఒ దినేష్‌ రోహిరా మాట్లాడుతూ భారత్‌ మార్కెట్ల నుంచి అక్టోబరు నుంచీ పెట్టుబడులు వెనక్కి తరలిపోతున్నాయని పేర్కొన్నారు. తక్కువ స్థాయి ఉత్పత్తి, దేశీయ వినియోగం తగ్గడం వల్లనే పెట్టుబడులు వెనక్కి తీసుకుంటున్నట్లు వివరించారు. ఇటలీలో నెలకొన్న రాజ్యాంగ సంక్షోభం, రాజ్యాంగంపై రిఫరెండమ్‌, దేశీయంగా జిఎస్‌ఇ ప్రభావం కొంత ఇందుకు దోహదంచేస్తోంది. ఈ రెండింటి కారణాల వల్లనే పెట్టుబడులు ఈక్విటీ మార్కెట్లకు తక్కువగా వస్తున్నాయి. ఈ ఏడాదిలో ఇప్పటి వరకూ విదేశీ పోర్టుఫోలియో ఇన్వెస్టర్లు 29వేల కోట్ల విలువైన షేర్లు కొనుగోలు చేసారు. బాండ్లపరంగా చూస్తే 42 వేల కోట్లు పెట్టుబడులు పెట్టారు. 2016లో ఇప్పటివరకూ 14 వేల కోట్లు వెనక్కి తీసుకున్నారు. పెట్టుబడులు ఉపసం హరించుకున్నప్పటికీ దేశీయంగా భారత్‌ ఈక్విటీ మార్కె ట్లకు నికర పెట్టుబడులు 1992నుంచి ఇప్పటివరకూ చూస్తే 8.3 లక్షల కోట్ల రూపాయల వరకూ ఉన్నాయి.